Vykonávanie akceptovaných odporúčaní počas obdobia 2013 – 2017 podľa posúdenia kontrolovaných subjektov k 31. januáru 2018:

Vykonané Vykonávanie prebieha (podľa počtu mesiacov oneskorenia vo vzťahu k dátumu uzávierky 31. januára 2018) Rok Priorita Spolu Počet % Počet % Bez oneskorenia 0 – 6 6 – 12 12+ 2013 Kritické 0 0 0 % 0 0 % 0 0 0 0 Veľmi dôležité 45 44 98 % 1 2 % 0 0 0 1 Dôležité 75 72 96 % 3 4 % 0 0 0 3 Žiaduce 7 7 100 % 0 0 % 0 0 0 0 2013 Spolu 127 123 97 % 4 3 % 0 0 0 4 2014 Kritické 0 0 0 % 0 0 % 0 0 0 0 Veľmi dôležité 36 36 100 % 0 0 % 0 0 0 0 Dôležité 78 70 90 % 8 10 % 1 0 0 7 Žiaduce 11 11 100 % 0 0 % 0 0 0 0 2014 Spolu 125 117 94 % 8 6 % 1 0 0 7 Prevzaté odporúčania IAC Kritické 0 0 0 % 0 0 % 0 0 0 0 Veľmi dôležité 253 252 100 % 1 0 % 0 0 0 1 Dôležité 591 578 98 % 13 2 % 0 0 0 13 Žiaduce 63 63 100 % 0 0 % 0 0 0 0 IAC spolu 907 893 98 % 14 2 % 0 0 0 14 2015 Kritické 1 1 100 % 0 0 % 0 0 0 0 Veľmi dôležité 65 54 83 % 11 17 % 3 2 3 3 Dôležité 131 116 89 % 15 11 % 2 0 2 11 Žiaduce 20 20 100 % 0 0 % 0 0 0 0 2015 Spolu 217 191 88 % 26 12 % 5 2 5 14 2016 Kritické 0 0 0 % 0 0 % 0 0 0 0 Veľmi dôležité 115 65 57 % 50 43 % 32 15 3 0 Dôležité 142 76 54 % 66 46 % 21 25 16 4 Žiaduce 3 3 100 % 0 0 % 0 0 0 0 2016 Spolu 260 144 55 % 116 45 % 53 40 19 4 2017 Kritické 1 0 0 % 1 100 % 1 0 0 0 Veľmi dôležité 71 1 1 % 70 99 % 63 6 1 0 Dôležité 126 7 6 % 119 94 % 114 5 0 0 Žiaduce 1 0 0 % 1 100 % 1 0 0 0 2017 Spolu 199 8 4 % 191 96 % 179 11 1 0 SPOLU 2013 – 2017 1 835 1 476 80 % 359 20 % 238 53 25 43 Z toho kritické alebo veľmi dôležité 587 453 77 % 134 23 % 99 23 7 5

Celkovo 1 476 alebo 80 % z celkového počtu akceptovaných odporúčaní vydaných v období 2013 – 2017 považujú kontrolované subjekty za vykonané, čo znamená, že zostáva spolu 359 (alebo 20 %) odporúčaní, ktorých vykonávanie stále prebieha. Z týchto 359 odporúčaní, ktorých vykonávanie prebieha, bolo jedno klasifikované ako kritické a 133 odporúčaní bolo klasifikovaných ako veľmi dôležité (23 % z celkového počtu akceptovaných kritických a veľmi dôležitých odporúčaní).

Z 359 odporúčaní, ktorých vykonávanie prebieha, došlo pri 121 k oneskoreniam, čo predstavuje 6,6 % z celkového počtu akceptovaných odporúčaní, pričom 12 veľmi dôležitých odporúčaní bolo značne oneskorených (viac ako 6 mesiacov po pôvodnej lehote). Tie predstavovali len 0,7 % z celkového počtu akceptovaných odporúčaní vydaných v období 2013 – 2017.

Celkový počet odporúčaní vydaných počas obdobia 2013 – 2017, v prípade ktorých bol vykonaný následný audit, je 1 361 v porovnaní s 1 476 odporúčaniami, ktoré kontrolované subjekty uvádzajú ako „pripravené na preskúmanie“.

Z celkového počtu odporúčaní, ktoré boli predmetom následného auditu počas daného obdobia, 1 296 (95 %) Útvar pre vnútorný audit uzavrel. To znamená, že v priemere Útvar pre vnútorný audit vyhodnotil, že 5 % odporúčaní nebolo možné považovať za účinne vykonané, čo znamená, že nie sú po dokončení následného auditu uzavreté.

Celkovo sa Útvar pre vnútorný audit domnieva, že stav vykonávania odporúčaní auditu je uspokojivý a porovnateľný s predchádzajúcimi obdobiami vykazovania. To naznačuje, že útvary Komisie dôkladne vykonávajú veľmi dôležité odporúčania, čím sa zmierňujú identifikované riziká. V každom prípade však treba venovať pozornosť jednotlivým odporúčaniam klasifikovaným ako veľmi dôležité, ktoré sú značne oneskorené, t. j. o viac ako šesť mesiacov. Bola vypracovaná osobitná správa, ktorá bola predložená Výboru pre pokrok v oblasti auditu . Zhrnutie tejto správy je uvedené v pracovnom dokumente útvarov Komisie priloženému k tejto správe.





4.Závery vychádzajúce z činnosti auditu vykonanej v roku 2017

4.1.Závery o auditoch výkonnosti

V reakcii na prechod Komisie ku kultúre založenej na výkonnosti a väčší dôraz na najvýhodnejší pomer medzi kvalitou a cenou pokračoval Útvar pre vnútorný audit v roku 2017 v rámci svojho strategického plánu auditov na roky 2016 – 2018 vo vykonávaní auditov výkonnosti a auditov, ktoré zahŕňajú dôležité výkonnostné prvky (komplexné audity).

V súlade so svojou metodikou a najlepšími postupmi Útvar pre vnútorný audit pristupoval k výkonnosti nepriamym spôsobom, t. j. či a ako vedenie vytvorilo systémy kontroly určené na meranie výkonnosti a poskytovanie uistenia o výkonnosti (účinnosti a efektívnosti) svojej činnosti. Týmto prístupom chce Útvar pre vnútorný audit v prvom rade zabezpečiť, aby mali generálne riaditeľstvá a útvary vytvorené primerané rámce výkonnosti a nástroje na meranie výkonnosti, kľúčové ukazovatele a systémy monitorovania. To čiastočne vyplýva zo skutočnosti, že v mnohých právnych rámcoch sa stanovili ciele, ktorých rozsah presahuje to, čo Komisia dokáže dosiahnuť sama. To znamená, že ciele a referenčné hodnoty SMART (konkrétne, merateľné, dosiahnuteľné, realistické, časovo ohraničené) sa najprv musia stanoviť na úrovni Komisie, aby sa v čo najväčšej možnej miere oddelil osobitný príspevok Komisie od príspevku ďalších dôležitých kľúčových aktérov, ktorí prispievajú k vykonávaniu a dosahovaniu cieľov, ktoré sa majú dosiahnuť pomocou prostriedkov EÚ, (členské štáty, regióny, tretie krajiny, medzinárodné organizácie atď.).

V nasledujúcich oddieloch sa uvádzajú závery Útvaru pre vnútorný audit k rôznym výkonnostným aspektom jeho auditov uskutočnených v roku 2017.

4.1.1.Výkonnosť generálnych riaditeľstiev Komisie, útvarov a výkonných agentúr: horizontálne procesy

4.1.1.1. Procesy riadenia

V októbri 2016 Európsky dvor audítorov vydal svoju osobitnú správu č. 27/2016 s názvom „Riadenie v Európskej komisii – osvedčené postupy?“. Dvor audítorov okrem iného odporúčal, aby Komisia vyzvala vnútorného audítora, aby vykonával viac auditov zameraných na otázky riadenia na vysokej úrovni . Ako odpoveď prijalo kolégium 11. januára 2017 rozhodnutie [pozri C(2017) 4 final], v ktorom sa od vnútorného audítora požaduje, aby vykonal audit postupov Komisie v oblasti riadenia v súvislosti s riadením rizík, finančným vykazovaním a funkciou overovania/auditu ex post. Útvar pre vnútorný audit vykonal tento audit v roku 2017 navyše k niekoľkým auditom riadiacich procesov (na vysokej úrovni), ktoré už boli v Komisii naplánované v iných oblastiach. Z výsledkov týchto auditov vyplýva, že v rôznych postupoch riadenia na úrovni Komisie aj na operačnej úrovni existujú veľmi významné nedostatky. Vzhľadom na súčasné náročné výzvy v kontexte EÚ a na potrebu posilniť dôveru občanov v politiky a inštitúcie EÚ Útvar pre vnútorný audit dospel k záveru, že Komisia by mala využiť príležitosť na ďalšie vylepšenie svojich postupov riadenia, a tým aj schopnosti dosiahnuť svoje ciele.

Po administratívnej reforme z roku 2000 Komisia výrazne pokročila pri posilňovaní svojich postupov zameraných na budovanie spoľahlivosti, zodpovednosti a dôvery. V organizačnej kultúre je dobre pochopený a začlenený decentralizovaný model finančného riadenia a sú zavedené jasné nástroje na dosiahnutie spoľahlivosti spolu s robustným postupom budovania dôvery. Komisia navyše v októbri 2017 prijala oznámenie o riadení v Európskej komisii. Napriek tomu však Útvar pre vnútorný audit zistil na úrovni Komisie potrebu primeraných vylepšení súčasných postupov riadenia a dohľadu, najmä pokiaľ ide o riadenie rizík a všeobecnejšie aspekty nastavenia riadenia.

Významný pokrok sa takisto dosiahol v oblasti správy IT na úrovni Komisie od roku 2015, kedy boli zavedené nové štruktúry správy IT. Napriek tomuto vývoju sa však zistili výrazné nedostatky, ktoré vyžadujú primeranú, ale nevyhnutnú reakciu na podporu a ďalšie posilnenie riadenia v tejto oblasti. Cieľom odporúčaných vylepšení je doplniť a posilniť existujúce štruktúry Komisie prostredníctvom posilnenia právomocí Výboru pre informačné technológie, definovania jasnej celkovej stratégie Komisie v oblasti IT a zlepšenia dohľadu na úrovni Komisie nad portfóliom investícií do IT v celej Komisii.